૪૨ વરસનો આ માણસ દર મહિને પંદર નિ:સંતાન સ્ત્રીઓ સાથે સૂએ છે. એવું કહેવાય છે કે હોબેનનો સક્સેસ-રેટ ૮૦ ટકાથી વધુ છે. સાંભળવામાં જેટલું સહેલું લાગે છે એટલું સહેલું આ કામ હકીકતમાં નથી. એડ હોબેને આ માટે મેડિકલ અને લીગલ એક્સપર્ટ્સની ટીમ હાયર કરવી પડી છે. સ્ત્રીઓને કોઈ ચેપી રોગો કે જનીનગત ખામી નથી એની પ્રી-ટેસ્ટ તેમ જ સ્ત્રીઓના શરીરમાં ઓવ્યુલેશન થયું હોય એની યોગ્ય પરખ માટે ડૉક્ટરોની જરૂર પડે છે ને આવનારાં બાળકો સાથેના સંબંધ બાબતે સ્પષ્ટતા કરતા કાયદાકીય કાગળો પણ તૈયાર રાખવા પડે છે. તે પરસ્પર સંમતિથી સંબંધ બાંધી રહ્યો હોવાના દસ્તાવેજો ઉપરાંત બાળકો કે જે-તે સ્ત્રીઓના ભરણપોષણની જવાબદારી કે મિલકતના હકો બધું પહેલેથી જ સ્પષ્ટ કરી લેવું પડે છે.